**UPRAVNI SUD U OSIJEKU**

**RKP: 47140**

**OBRAZLOŽENJE OPĆEG DIJELA FINANCIJSKOG PLANA**

Prijedlog financijskog plana Upravnog suda u Osijeku izrađen je na temelju Uputa za izradu financijskih planova proračunskih korisnika u Državnom proračunu Republike Hrvatske za razdoblje 2025. do 2027.

Prijedlog sredstava prema realnim, minimalnim potrebama za osiguranje funkcioniranja suda navodimo radi poštivanja odredbi Zakona o fiskalnoj odgovornosti te odgovornosti osiguravanja potrebnih sredstava za redovan rad suda.

**PRIHODI I PRIMICI**

Upravni sud u Osijeku za obavljanje svoje djelatnosti financira se iz Državnog proračuna Republike Hrvatske.

Planirani prihodi i primici Upravnog suda u Osijeku za razdoblje od 01.siječnja do 31.prosinca 2025. godine iznose832.160 EUR. Ukupni prihodi se sastoje od općih prihoda i primitaka (izvor 11), vlastitih prihoda (izvor 31) i i ostalih prihoda za posebne namjene (izvor 43).

Upravni sud u Osijeku se gotovo u cijelosti financira iz Državnog proračuna Republike Hrvatske, izvor 11 opći prihodi i primici, koji je za 2025. planiran u iznosu od 832.110 EUR. Planirani su i prihodi iz izvora 31 (vlastiti prihodi), u iznosu od 40 EUR za 2025. godinu te prihodi iz izvora 43 (ostali prihodi za posebne namjene) u iznosu od 10 EUR . Vlastiti prihodi se odnose na prihode od preslika sudskih spisa, a ostali prihodi za posebne namjene se odnose na prihode od kamata na depozite po viđenju.

Za 2026. godinu su planirani prihodi i primici, iz izvora općih prihoda i primitaka, u iznosu od 840.540 EUR. Prihodi od vlastitih prihoda su planirani u iznosu od 40 EUR, te ostali prihodi za posebne namjene u iznosu od 10 EUR.

Za 2027. godinu su planirani prihodi i primici, iz izvora općih prihoda i primitaka, u iznosu od 832.303 EUR. Prihodi od vlastitih prihoda su planirani u iznosu od 40 EUR, te ostali prihodi za posebne namjene u iznosu od 10 EUR.

**RASHODI I IZDACI**

Rashodi i izdaci Upravnog suda u Osijeku se sastoje od rashoda za zaposlene, materijalnih rashoda, financijskih rashoda te rashoda za nabavu nefinancijske imovine. Ukupno planirani rashodi za 2025. godinu iznose 832.353 EUR.

Najveći dio planiranih rashoda za 2025. se odnosi na rashode za zaposlene, iznos od 697.203 EUR. Rashodi za zaposlene su rashodi za plaće, doprinosi i ostali rashodi za zaposlene (prava prema kolektivnom ugovoru). Prijedlog plana sredstava za rashode za zaposlene (plaće i doprinose), te ostale rashode za zaposlene izrađen je sukladno Uputama na način da su utvrđeni godišnji iznosi do iznosa limita koji su bili određeni. Izračun plaća je rađen na temelju plaće isplaćene u listopadu 2024. Pri izračunu bruto plaća potrebnih za 2025., bilo je vidljivo da sredstva određena zadanim limitom neće biti dostatna za plaće, a na koje je potrebno dodati i ostale rashode za zaposlene. Stoga je izračun rađen na način da se iznosi prilagode, da zadani limiti ne budu probijeni.

Prijedlog plana sredstava za materijalne i financijske rashode poslovanja (s uključenom naknadom za prijevoz) za 2025. izrađen je prema realnim potrebama za redovno poslovanje Upravnog suda u Osijeku, na temelju realizacije tijekom 2024., te do iznosa određenih limita.

Upravni sud u Osijeku ima ugovor o financijskom leasingu za službeno vozilo, koji je sklopljen 2021., čiji rashodi su planirani prema otplatnom planu.

Ukupno planirani rashodi za 2026. iznose 840.590 EUR.

Ukupno planirani rashodi za 2027. iznose 832.353 EUR.

**PRIJENOS SREDSTAVA IZ PRETHODNE I U SLJEDEĆU GODINU**

Upravni sud u Osijeku nema planiranih prijenosa sredstava iz prethodne u slijedeću godinu.

**UKUPNE I DOSPJELE OBVEZE**

U tablici je dan pregled obveza Upravnog suda u Osijeku na dan 31. prosinca 2023. godine i na dan 30. lipnja 2024.

Upravni sud u Osijeku nema iskazanih dospjelih obveza.

Ukupne obveze se odnose na obveze za plaće i prijevoz, obveze za materijalne i financijske rashode, obveze za HZZO i uplatu kamate u proračun, te obveze za predujmove (sudski depoziti).

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze |  89.092 EUR |  104.689 EUR |
| Dospjele obveze | 0 | 0 |